Српски језик и књижевност

Наставна област: Народна књижевност

Наставна јединица: Народна балада: „Хасанагиница“

Народна балада:

„Хасанагиница“

Врста песме: Лирско – епска песма, балада  
БАЛАДА је мешовита књижевна врста у којој се седињују лирски, епски и драмски елементи. Најчешће има тужан крај.

Пре читања песме, размислите о положају жене у патријархалном друштву. О томе смо говорили обрађујући претходна дела.

Тема песме је судбина главне јунакиње. Њен муж је Хасан-ага. Знамо ли њено име? Шта, на основу тога, закључујемо о њеном положају?  
  
Прочитајте у Читанкама (Klett) податке о томе када је песма забележена, када се претпоставља да је настала и ко је учио наш језик како би је читао у оригиналу.

Обратите пажњу и на непознате речи.  
  
Пажљиво прочитајте песму. Забележите утиске и размишљања.   
Истакните оно што вас је највише изненадило или зачудило у овој песми. Можете ли да разумете поступке свих јунака?  
  
Стилска фигура којом почиње песма зове се **словенска антитеза**.

**Словенска антитеза** је [стилска фигура](https://sr.wikipedia.org/wiki/%D0%A1%D1%82%D0%B8%D0%BB%D1%81%D0%BA%D0%B5_%D1%84%D0%B8%D0%B3%D1%83%D1%80%D0%B5) у [српском језику](https://sr.wikipedia.org/wiki/%D0%A1%D1%80%D0%BF%D1%81%D0%BA%D0%B8_%D1%98%D0%B5%D0%B7%D0%B8%D0%BA), карактеристична за [српску народну поезију](https://sr.wikipedia.org/wiki/%D0%A1%D1%80%D0%BF%D1%81%D0%BA%D0%B0_%D0%BD%D0%B0%D1%80%D0%BE%D0%B4%D0%BD%D0%B0_%D0%BA%D1%9A%D0%B8%D0%B6%D0%B5%D0%B2%D0%BD%D0%BE%D1%81%D1%82). Најчешће се састоји од питања, више понуђених одговора, негирања понуђених одговора и тачног одговора.